钦定古今图书集成/方舆汇编/职方典/第1366卷 > 《三海岩》张岳
## 钦定古今图书集成/方舆汇编/职方典/第1366卷 > 《三海岩》张岳

夙爱山水游，兹山屡延赏。披云入青冥，岩屋讶弘敞。
玲珑开户北，峭壁排银榜。初骇浏中悬，渐喜琼芽长。
幽泉时一滴，毛骨森潇爽。壶觞屡献酬，清言激微响。
天末多风波，陈迹成俯仰。徒闻海上洲，中宵勤梦想。
聊兹永日留，真性非外奖。暝色望征途，何由释尘鞅。

《府志》：“汉武帝元鼎十六年庚辰春二月，交趾女子征
侧、征贰反，合浦蛮俚皆应之。”按《汉书》，“征侧者，雒将之
女，嫁为朱鸢人诗索妻，甚雄勇，交趾太守苏定以法
绳之，侧忿，故反，以其女弟征贰为副，于是九真、日南、
合浦蛮俚皆应之，凡略六十五城，自立为王。交趾刺
史及诸太守仅能自守。帝乃诏长沙、合浦、交趾具车”
船，修道桥。通障谿，储粮榖。

浦。九月，建铜柱于林邑界。明年秋，振旅还京师。”
《贾琮传》：“灵帝中平元年甲子夏六月，交趾屯兵反，执
合浦太守来达，遣贾琮为交趾刺史，讨平之。交趾多
珍产，前后刺史悉无清行，上承权贵，下积私贿，财计
赢给”，辄复求见迁代，故吏民怨叛，屯兵反，执刺史及
合浦太守来达，自称柱天将军。帝为选能吏。有司举
琮。琮到部，讯其反状，咸言赋敛过重，京师遥远，告冤
无所，故聚为盗。琮即移书告示，使各安其资业，招抚
荒散，蠲复徭役，诛渠帅为大害者。简选良吏，试守诸
县，岁间荡定，百姓以安。巷路为之歌曰：“贾父来晚，使
我先反。今见清平，吏不敢饭。”任事三年，为十三州最。
征拜议郎。

《三国吴志孙皓传》建衡元年：“冬十一月，吴遣监军虞
汜及苍梧太守陶璜由荆南，监军李勗督军徐存从
建安海道，皆就合浦，击交趾。”

建衡二年春三月，吴苍梧太守陶璜破交趾，擒杀魏
所置守将，九真、日南皆还属吴。时杨稷等城中食尽，
死亡者半，将军王约反降，吴人得入城，获稷、炅皆囚
之。稷至合浦，呕血死。璜以炅壮勇，欲赦之。炅前杀修
则，则子允固求杀炅，炅亦不为璜屈，乃斩之，奏以允
固为合浦太守。

《府志》：“晋安帝义熙七年夏四月，海贼卢循袭合浦，进
攻交州，刺史杜慧度败之。”

炀帝大业元年春，行军总管刘方及钦州刺史甯长
真伐林邑，入其国而还。刘方新平交州，有言《林邑》多
珍宝者，帝乃授方驩州道行军总管，经略林邑。方遣
甯长真等以步骑万馀出越裳，方亲帅大将军张逊
等以舟师出北景。是月，军至海口，林邑王《梵志》遣兵
守险，击走之。师度阇𥟖江，林邑兵乘巨象四面至，方
乃多掘小坑，草覆其上，以兵挑之。伪北《林邑》逐之，象
多陷地颠踬，转相惊骇。方以弩射之，象却走，蹂其陈
铳师继之，林邑大败，俘获万计。方引兵追之，过马援
铜柱南。八日，至其国都，梵志弃城走入海。方入城，获
其庙主十八，皆铸金为之，刻石纪功而还。

唐高祖武德六年春三月，昌州刺史庞孝恭、南越州
民甯道明、高州首领冯暄反，陷南越州，遂攻姜州。合
州刺史甯纯引兵救之。《寰宇记》：“姜州在旧廉州南，武
德中置。七年，改钦州总管府为都督府。”

《通鉴》：中宗神龙二年冬十一月，“诛钦州蛮酋甯承基。
初，韦元贞流钦州而卒，蛮酋甯承基逼取其女，元贞
妻崔氏不与，承基等杀之，及其四男洵、浩、洞、泚。上命
广州都督周仁轨斩之，以其首祭崔氏墓，杀掠其部
众殆尽。上喜，加仁轨镇国大将军，充五府大使，赐爵
汝南郡公。”

德宗贞元十年二月，钦州蛮酋黄少卿反，围州城。邕
管经略使孙公器奏“请发岭南兵援之。”上不许，遣中
使谕解之，不从。至是，少卿陷钦、横、浔、桂等州，攻孙公
器于邕州。炅帅兵大破之，悉复侵地。

宪宗元和十一年，黄峒蛮攻钦州，邕管经略使韦悦
破走之。黄少度、黄昌瓘攻陷宾、蛮二州，据之。至是，攻
钦，悦破走之，取二州。

《唐书何鼎传》：“鼎，曲江人，以进士累迁容管经略使。廉、
辩二州岁大祲，赈济不足，以俸周之。会鼎小疾，民有
燃指礼佛为之祷者。”

敬宗宝历元年冬十月，邕州刺史崔浩击黄峒蛮于
钦州，大破之，黄昌瓘等降。

《南部新书》：“江陵有士子游交廉间，而爱姬为太守所
逐，高丽坡底。”及归，寄诗云：“惆怅高丽坡底宅，春光无
复下山来。”太守见诗遣还。

《府志》：伪汉天成中，钦州罗浮山民掘得古剑以献伪
主刘隐，剑有篆文曰：“己与水同宫，王将耳口同尹。来
居口上山岫护重重。国人莫之辨。及平广南，竞传其
言。知者云：太宗以己亥年降诞，是己水同宫也。于字
耳口王为圣，尹口为君，重山为出”，盖己亥年圣君出
也。按：钦州罗浮山，本名安京罗浮，乃后人以形似惠
《州罗浮》，故改。

宋太宗至道元年春，交趾寇钦州，因海贼如洪连年
剽掠，上以陈尧叟为转运使。七月，太宗遣李若拙赍
诏书往赐黎桓，并赐玉带。桓虽出郊，词气悖慢。向若
拙曰：“向劫如洪，乃境外蛮贼也，皇帝知非交兵否？若
交果叛，当有攻番禺、劫闽越之事，岂止如洪已耶？”若
拙从容曰：“上初闻寇如洪，以足下拔自交州，将校授”
以节制，固当尽忠以报，及见执送海贼，事果明白。然
大臣佥议，请发劲卒数万，会交兵剪灭之。上曰：“未可
轻举。虑交州不测朝旨，或致惊骇，不若且使黎桓讨
击之。”桓愕然，避席曰：“海贼犯边，守臣之罪也。圣君容
贷，未加诛责。自今谨守职约，永清涨海。”因北向顿首
谢。

真宗咸平六年春三月辛卯，交州八州使黄庆集等
来投廉州。桓卒，国乱，诸子争立，众心离叛。黄庆集等来投，请发兵平之，愿为前锋。上以桓素忠顺，屡修职
贡，今幸乱而伐丧，不可。

《宋史徐的传》：“的字公准，建州建安人。擢进士第，辅钦
州军事推官。钦土烦郁，人多死瘴疠，的见转运使郑
天监，请曰：‘徙州濒水，可无患。请转而上闻。从之。天监
因奏留的使办役。的短衣持梃，与役夫同劳苦。筑城
郭，立楼橹，以备战守。画地居军民，为府舍、仓库、沟渠、
廛肆之类，民皆便之。迁大理寺丞’。”

《魏瓘传》：“瓘为广西转运使，刘𬬮时，计口以税，虽舟居
不免。至仁宗时，钦廉犹未除，瓘为除之。”

《府志》：“大中祥符二年五月，如洪砦主殿直李文著逐
蛮寇，死之。文著以转兵掩袭蛮贼，中流矢死。其随行
将校八人，转运司并力斩之。”

仁宗嘉祐四年，交趾李日尊寇钦州思廪管。初，交趾
大校李公蕴逐其主黎龙廷，诏封公蕴为南平王，孙
日尊至是入寇。明年，与峒贼申绍泰寇邕州。驿召余
靖为广西安抚使讨之。靖至，移檄交趾，召其用事臣
费嘉祐诘之。嘉祐惶悚，归取首恶五人，械送钦州，斩
于界上，日尊上表待罪。

神宗熙宁八年十一月戊寅，交趾大举入寇，陷钦州。
甲申，陷廉州，遣招讨使郭逵讨降之。刘彝听偏校言，
以为安南可取，大治戈船，交人来互市，悉皆遏绝，疏
诉亦不得达。日尊子乾德遂三道入寇，连陷钦州、廉
州。帝遣赵高副逵致讨，仍诏占城、真腊合击之。明年
十二月，遂败其精兵，杀王子洪真。李乾德惧，遣使奉
表诣军门纳款，交人自熙宁败后，亦不复敢猖獗，南
陲奠枕矣。

端宗景炎三年春三月，廉州降于元。时张世杰悉众
攻雷州，城中绝粮，元使格漕钦、廉粮以给之，世杰引
还。

元顺帝至正九年春二月，海寇犯合浦，廉州同知罗
仕显率兵追及于澄迈石矍港，战败，死之。海寇自交
趾乘风犯合浦，宣司移檄廉、凉、高、化四郡讨之，与寇
遇于海南澄迈石矍港，寇穷蹙死战，仕显及化州通
判游弘道、石龙簿木孽飞、先锋张友明，俱力战死。
至正十二年，两江峒贼黄圣许反，寇钦州。钦州路总
管《府记》：“贼攻略州城及灵山、安远二县，时罗贴浪七
峒人民亡散殆尽，大兵征讨，贼窜入深峒，饷道绝险，
仅获其妻，由是凋瘁。”

《琴轩集》：“合浦朱均玉于所居东凿一池，种莲自娱。没
后逾五十年不生。永乐二年夏，池中忽出荷叶，犹青
钱，逾旬则翠盖红华，云锦灿烂。”时均玉有子琼，为靖
州同知。琼子惠，明年登乡榜，后遂第进士，为监察御
史。所居在合浦北八十里。

永乐四年秋九月，钦州获黎贼间谍，先有敕防遏黎
寇，至是，广东都司送至钦州所获黎贼觇伺之人，遂
敕朱能等曰：“贼已遣人于广东沿海侦伺，虑其知海
道无异并力于征，宜加意慎防，不可忽略。”

七年夏四月，交趾万宁贼寇钦州，巡海都指挥李珪
讨平之。《交趾》贼阮瑶船至钦州如洪村，焚劫居民及
长墩、林墟二巡司廨舍寨栅殆尽。珪奉命以楼船百
艘，提兵万人，自《广达雷》而至。遣官军追及交趾万宁
县海上，破之，获船二十七艘，俘获贼首范牙、阮边及
家属男女一百六十人，送京师诛之。

宣德二年冬十二月弃交趾布政司，钦州澌凛峒长
黄金广等，以四峒叛附安南。自交趾郡县后，𥳑定陈
李扩、陈月湖相继倡乱，皆英国公讨平之。永乐十六
年，土巡司黎利叛。宣德二年，诡求立陈氏后，遣使诏
谕，令具实陈氏子孙以闻，即与回封，如洪武旧制。而
总兵官王通遂率三司府县官吏还交趾，用是复沦
矣。钦州时罗贴浪如昔郡，七峒北连左右两江，南接
交趾。宋、元置峒长，辖峒丁，以保守疆境。元时黄世华
等杀贼有功，始授以金牌印信，充七峒长官，子孙世
袭。国初，廖永忠取广东郡县，皆投款上印，且革去长
官，止称峒长，以故诸酋各怀觖望。至是，金广等以澌
凛、罗浮、古森、葛原等四峒一十九村，二百七十户，叛
附安南黎民，封经略使、经略、同知、佥事等官，仍世守
其土，以属万宁州。

正统五年秋九月，巡按御史朱鉴奉玺书率都、布、按
三司官至钦州，揭榜招叛民黄金广、黄宽、黄子娇、黄
建等，不至，乃还。

景泰二年夏四月，山猺寇廉州府。六月十三日夜，“黄
屋山贼”黄公庞陷钦州。

三年，贼掠石康。

天顺三年秋八月，流贼寇灵山县，佥事林锦、都指挥
欧磐画策平之。时广西八寨诸巢贼纠合渡江，攻陷
城池，掳掠人畜，占耕石隆堡民田，势甚猖獗，民尽悉
逃散。锦与磐画策弭之。

五年，蛮贼流劫廉州，府饶秉鉴御之，大败其众。是时
广西贼流劫，聚众一千五百馀，徒掠百劳、大埇等处。
先期，秉鉴令所属州县编立人夫，委官督领以待，至是率民兵前后斩获七百馀级。督府叶盛闻于朝，旌
异之。

六年春二月，流贼寇石康，知县罗绅使其子鉴率民
兵出战，败之，斩获二百馀级。三月，流贼复掠石康东
堂乡，罗鉴率兵追之，战于倒木岭，遇害。时贼众兵少，
鉴以矢尽为贼所害。冬十二月，贼陷永安城。广西龙
山贼寇灵山，太学生擅招击之，战败遇害。

成化元年秋八月乙卯，大藤贼分寇陷廉州，佥都御
史韩雍遣将削平之。

十六年，佥事林锦征八寨诸贼。寨贼自天顺以来，负
固行劫，锦奏调官军征之，知府刘烜抚之，分住永平
诸山。

正德八年秋八月，安南入寇钦州，百户谢惠帅兵往
御，败于澹水湾，死之。时官军仅满百，而贼兵多于我，
惠不量彼己，遂败没，免者四五人。上状，当路匿不以
闻。

十一年冬十月，交贼寇西盐场，指挥范铠击败之，斩
获百馀级。

十四年秋八月，交贼入寇，舟至方家港，钦州千户赵
瑾击败之。时知州李纯以入试公出，瑾率官民兵击
之，乃遁。

嘉靖十年冬十二月，贼劫灵山县库，监生莫如勤率
兵擒之。先是，八年之间，劫库者四，未有得贼要领者。
至是逾城而入，杀巡捕百户邵经及民兵七人，攻开
长春门而去。如勤率军快尾之，至永淳县，获贼杜得
胜等五人，鞫出党类，送军门斩之。

十九年春，命兵部尚书毛伯温、咸宁侯仇鸾如广陈
议处安南。冬，安南莫登庸降，纳之。十一月初三日，登
庸素衣系组，率小目者士等各以尺帛束头，赴镇南
关投款。遥望龙亭，恐惧制伏，脱履跣足，北面五拜三
叩头毕，随向军门再拜。时布政杨铨、祀续，参政萧晓、
张岳、翁万达，副使郑宗古，佥事许路，总兵张纯，参将
李荣、都指挥石泫等谕恩威，暂令待罪还国。登庸遣
亲侄莫文明、“旧臣许三省等二十八人奉表入朝，愿
请正朔，去僭号，归钦州四峒侵地。伯温纳降奏闻”，诏
从之。

二十七年冬十月，安南叛贼范子仪、范子流等率众
寇钦州，百户许镇与战于龙门港，死之。命都指挥俞
大猷督兵剿之，伏诛。子仪、子流率舟师拥众至钦州，
诈称宏瀷已卒，以“迎莫正中嗣位”为名，围城劫众，杀
伤官兵。提督侍郎欧阳必进请改福建指挥俞大猷
于广东都司，督调汉、达士兵一万御之。生擒范子流，
俘斩一千一百名级，子仪乘风遁走。既而《宏瀷》擒斩
之，函首军门。

三十九年秋，贼劫州库，焚州后衙，知州以“采珠”公出。
四十年春三月，《海寇》至大石屯，登岸，逼近郊。知府熊
琦率官兵御之，贼乘潮走。

四十四年冬，“海寇”吴平劫掠入廉州界，参将汤克宽、
都指挥傅应嘉率舟师追之。

万历四年冬十一月，倭寇攻永安所城，指挥张本守
之，遂及海川，营新寮开海兵备佥事督兵御之，势益
猖獗，杀狼目韦真，官军不能制。十二月，副总兵张元
勋追倭贼于廉州香草江，大破之。

七年，灵山县石塘“狼贼”黄璋弟罗和尚构党作乱，海
北兵备佥事熊惟学以推官刘子麒率兵讨之，为贼
所获。知府周宗武移檄谕之，乃还。遂益兵剿，擒罗和
尚。黄璋弟陷死。

八年，贼党覃云明就擒。先是，乡民甯经仇许，经知其
必来复仇，乃率众断其归路，官兵𢭏其巢穴，云明计
穷食绝，乃获之。知府周宗武抚其馀党，令守石塘，请
设山防官，得专提调，地方赖是以安。

十年八月，乌兔那思蜑民盗珠，永安所千户田治督
军捕之，战死。海北分巡兵备薛梦雷剿平之，立祠海
上，祀战死千户田治，以为“忠勇之劝。”

三十五年冬十二月二十七日，交趾贼突陷钦州城，
廉州指挥当弘谟将兵御之，雷、廉副总兵杨应春兵
及钦州而还。涠洲游击张继科自永安发兵，次葛麻
山不进。交趾贼翁富构党，乘小舟百馀，众至数千人，
经龙门入州城遂陷。百户吕朝炯狂走，吏目挺然被
获，随释学正李嘉谕骂贼而死。杨应春兵但及钦境。
“还。按应春驻雷州，于钦为遥制。乃永安去钦，风帆半
日可到。贼彝肆劫，二日不去，使率其舟师直𢭏其虚，
贼必自救不暇，况敢流毒乎！”及钦而还，张继科次葛
麻山不前。使贼去复来，如入无人之境，罪不容于死
矣，何以兵为？

三十六年正月，彝贼复侵钦州，围其城。同知曾遇、指
挥当弘谟力保孤城，有数十人望城指画者，谟引兵
射杀之，贼退。二十八日，彝贼复寇，中军祝国泰、百户
孔榕御于龙门，大战死之。哨官朱子连战于南屯之
朱家巷，死之。是时守龙门哨百户孔榕、巡海中军把
总祝国泰率舟师截其归路，是夜雾气黑蔽，官兵以铳炮击之，贼死伤亦多。及天明，贼见我师船少，外无
援兵；贼四面绕迫攻打，矢石俱尽，二将皆死。哨官朱
子连战于南屯，亦死之。闻者莫不恸心。最可咎者，在
游击之一都也。游哨提兵守海，大小三十艘，兵至五
百人，能于此时移驻钦境，与龙门东西相望，贼必不
敢深入，何也？龙门乃钦咽喉，七十二境为之门户。古
云“一夫守险，万夫莫越。”况几千人乎？岂但闻之恸心，
虽谈之亦切齿矣。

《晋书》：“诸獠并铸铜为大鼓，初成，悬于庭中，置酒以招
四方同类来者。有豪富子弟则以金银为大钗，执以
叩鼓，乃遗主人。”故今廉境村落时有掘得者。永乐乡
团光村有铜鼓井、铜鼓塘，相传掘地得之，遂成井泉，
故名。昔伏波征交趾时，骆越铜鼓甚多，归铸马以献。
或以为伏波、孔明征蛮之物，则误矣。

《水经注》：“牢水南出交州合浦郡，治合浦县，汉武帝元
鼎六年平越所置也。王莽更名曰桓合，县曰桓亭。孙
权黄武七年改曰珠官郡。郡不产谷，多采珠宝。前政
烦苛，珠徙交趾。会稽孟伯周为守，有惠化，去珠复还
郡，统临允县，王莽之大允也。”牢水自县北流，迳高要
县，入于郁水。临允县，今新兴。

刘欣期《交州记》云：“合浦东百里有杉树，叶落随风入
洛阳城内。汉时有善相者廉，盛说此休征当出王者，
特遣人伐树。”庾信诗：“传闻合浦叶，远向洛阳飞。”吴均
诗：“三秋合浦叶，九月洞庭枝。”薛道衡《吴趋行》：“杉叶朝
飞向京洛，文鱼夜过历吴洲。”皇甫冉诗：“心随合浦叶，
命寄首阳薇。”杨盈川文：“合浦杉叶，飞向洛阳。”

《交州记》：“鲛鱼出合浦，长三尺，背上有甲珠文，坚强可
以饰刀口，又可以鑢物。”

有龙门水，深百寻，大鱼登此，即化成龙，不得过，曝腮
点额，血流此水，恒如丹池。即钦州龙门江也。按世传
皆云“禹凿龙门，在雍冀之交。”欣期以为钦州，不知何
据？

《南康记》：“合浦有鹿，额上戴科藤一支，四条直上，各一
丈。”

《西京杂记》：“成帝时，交趾越裳国献长鸣鸡，即刻漏验
之，与晷度无差。”《南越志》，沈怀远赞曰：“翠冠缤莒，碧距
丽陈。就昏别夕，望旭警晨。”

《六帖》：“郑畋请以岭南盐铁委广州节度使韦荷，岁煮
海取盐四十万缗，市虔吉米以赡安南。”按钦州龙门
江西行可以达交趾永安州，其界即古越裳也。
《宾退录》：“知钦州林千之坐食人肉，削籍，隶南海，天下
传以为异。”

《纪文》谭于𬱖在南海，夜忽晓，如日初出，移时却暗。后
海客言，“某日夜海中大金鳌浮出，目光照耀如白昼。”
后徐复验，其日正同，方知鳌光。余按嘉靖己未间，夜
四五鼓，时天忽明，人物了了可辨。讶其将明，食顷忽
暗。濒海鳌光，理信有之。

刘攽草《左藏库副使纯昱权知廉州》敕：“合浦之地，古
为珠官奇珍所聚，掌握致富，宜得廉吏为之守长。且
蛮蜑荒远，难驯易扰，非夫武壮智略，不能镇服。以是
数者，推择用汝，祗莅恩宠，益思善效。”又曾巩草《温暠
知钦州敕》：“暠州有兵民之寄，而地在疆场之间，则当
择用才武之人，属之守御之任。尔以能近，往祗厥服。
尚思绥靖，以称𥳑求。”观二敕于珠官则欲得廉吏，于
边境则欲其绥靖，治郡之体，不出此矣。

《菽园杂记》：“珠池居海中，蜑人没而得蚌剖珠。盖蜑丁
皆居海舶中采珠，以大船环池，以石悬大緪，别以小
绳系诸蜑腰，没水取珠，气迫则撼绳动，舶人觉，乃绞
取，人缘大緪上。”前志所载如此。闻永乐初尚没水取，
人多葬鲨鱼腹，或绳系手足存耳。因议以铁为耙取
之，所得尚少，最后得今法木柱板口两角坠石，用本
地山麻绳绞作兜如囊状，绳系船两傍，惟乘风行舟，
兜重则蚌满，取法无逾此矣。沈怀远《南越志》：“珠有九
品，大五分以上，至一寸八分，分为八品。有光彩，一边
小平似覆釜者，名珰珠。珰珠之次为走珠，走珠之次
为滑珠，滑珠之次为磥砢珠，磥砢珠之次为官两珠，
官两珠之次为税珠，税珠之次为”“苻珠。”万震《南州
异物志》：“合浦有民善游采珠，既年十馀，便教入水求
珠，官禁民采珠巧，盗者蹲水底剖蚌，得好珠，吞之而
出。”《文献通考》云：“宋太平兴国二年，贡珠百觔。七年，贡
五十觔，径寸者三。八年，贡六百一十觔，皆珠场所采。
成化初，内官管珠池初采一万四千五百馀两，大约
三石五斗。次年采九千六百馀两，大”约一升重四十
六七两，次年大者五十馀颗，计一觔重。云价近白金
五千两，此偶然之数也。少时所得，不偿所失。《御史召
洪》云

《月山丛谈》：“象性最灵，余少时从槐庭兄官合浦。其地
有象，非其土产，乃从安南来者。能过海于水底行，捕

牙骨悉为珠池太监所得。其候以秋七八月至，食人
禾稻，村民悉起持兵器，击锣鼓骂之。象伫听良久，转”
群奔去，至他所亦然。或设陷阱，每岁亦得二三只。嘉
靖丁未，大廉山群象践民稼，逐之不去。太守胡公鳌
拉乡士夫率其乡民捕之，预令联木为簰栅，以一丈
为一段，数人舁之，俟群象伏小山，一时簰栅四合，瞬
息而办。栅外深堑，环以弓矢长枪，令不得破簰栅而
逸，令人俟间伐栅中木，从日中火攻之，象畏热，不三
四日皆毙。凡得十馀只。象于围中生一子，生致之以
献，灵山巡道，中途而毙，生才数日，已大如水牛矣。
竹惟刺竹一种，有华实，实如麦，亦可食，然与蒜同食
则杀人。闻之父老，悉五十年一实。以丙戌、甲戌、壬戌、
庚戌、戊戌推之有验。实则以渐枯尽，无遗竿，且有大
饥。《唐书》：开元二年，岭南竹有华，实如麦，竹茎枯死，是
岁大饥，民采食之。廉郡竹以嘉靖壬戌枯，尽于丙寅。
《占书》曰：“国中竹柏枯，不出三年有丧。”时郡守黄沧泉
以癸亥卒于官，偶应其占云。

《续书史》：“范德机椁隶古，见推当时。近见《廉州海角亭
记》，为其自书无疑。此碑亦用汉唐碑法，题额四篆字
居首，下方就书文，不复重出。亭记字，高平范楟文并
题额俱就在文后，不复分书也。”

廉旧志，于还珠亭下载令狐楚《合浦还珠赋》。《丛谈》：林
见素远祖蕴，唐末就试《合浦还珠赋》，思之未得，忽假
寐，梦有人告之曰：何不云珠去勿珠还也？觉而异之，
即用其语成篇，考官批云：“序珠还去处。”若有神助。遂
登第。后见素族祖蕴为廉州贰守，见素以诗寄之曰：
破荒词赋落人间，水异山精两愧颜。今日云仍居此
“地。祇令珠去勿珠还。”盖用前事也。

《府志》：“灵帝光和元年戊午春正月，合浦交趾乌浒蛮
叛。乌浒蛮在广州之西南，交州之北，合浦故疆也。其
地有乌蛮滩焉。”《广州记》：“其俗食人以鼻，饮水，口中进
啖如故。”

《水经注》·杨孚《南裔异物志》：“昔马文渊积石为塘，达于
象浦，建金标为南极之界。”《林邑记》：“建武十九年，马援
植两铜柱于象林南界，与西屠国分。”汉南疆。《晋·地理
志》曰：“南郡象林。”注：“今有铜柱，汉立此为界，金供税。”《隋
书》：“大业元年，刘方败林邑，迳马援铜柱南，八日至其
国都，刻石纪功。”《唐·南蛮传》：“林邑南大浦有五铜柱山”，
形若倚盖，西跨重岩，东临大海，汉马援所植也。至明
皇时，诏何履光以兵定南，诏取安宁城及岩井，复立
马援铜柱，乃还柳文安南都护张舟，复立铜柱。《酉阳
杂俎》：“马伏波北还，留遗兵十馀家，居寿泠岸南，而对
铜柱，悉姓马，自相婚姻。至隋有三百馀户，交州以其
流寓，号曰马流。言语衣服尚与华同。”山川移易，铜柱
入海，马流人常识其处。《马总传》：“元和中，以处州刺史
迁安南都护，廉清不挠，用儒术教其俗，政事嘉美，交
獠安之。建二铜柱于汉故处，才著唐德，以名伏波之
裔。”《五代史》：“晋天福五年，楚马希范平群蛮，自谓伏波
之后，立铜柱于溪州。”即历代史册考之，则伏波铜柱，
当植于交趾、九真、日南三郡之外，所谓林邑界上者
是已。今分茅岭之铜柱已不可见，惟指近岸海中积
石若丘阜处目之，不应表立汉界，反在内地。按《水经
注》言铜柱在林邑，不言在钦江，疑分茅铜柱，马总所
植也。崇祯九年，张国经遣峒官黄守仁查访铜柱远
近形状，六阅月回，称无有到其地者。有贴浪老叟名
黄朝会，谓万历二十四年亲至其地而见之，其茅果
分两边而垂下分茅岭去铜柱之所尚多，一望之远，
颇斜向。交趾獠人年年以土石培之，今高不满一丈，
见者皮骨都寒，不敢近前，其大不知几许，字之有无，
亦不得知。问其道径所繇，则曰：“自贴浪扶隆至板蒙，
一日《板蒙至那蒙那来》，一日那来至《观狼》”动罗，一日
动罗至《江那》，一日江那至北榄，一日北榄至北癸，一
日北癸至新安。一日新安至八尺石桥，尚行八日，方
见分茅铜柱。自过江《板蒙》起，沿途俱彝地贴浪，要十
六日，钦州要二十日方到。守仁遂执笔记之以报。是
铜柱一耳，未尝有别铜柱也。

《宋史》：万安州，宋太宗时尝献六眸龟，今万州也。然钦
州寔产之。张世南《游宦纪闻》：东坡谒吕微仲，值其昼
寝，久之方出，见便坐有吕阳盆豢绿毛龟，坡指曰：“此
易得耳。”唐庄宗时，有进六目龟，敬新磨献口号云：“不
要闹，听取龟儿口号，看他六只眼儿睡一觉抵别人
三觉。”世南尝疑寓言以讽吕，未暇寻阅质究。因见《岭
海杂纪》有载“六目龟出钦州，只两眼，馀四目，乃斑纹
金黄花，圆长中黑，与真目并排，皆正不偏。”子细辨认，
方知为非真目也。

郭公功甫观东坡画《雪雀有感》，作诗寄云：“平生才力
信瑰奇，今在穷荒岂易归。正似雪林枝上画，羽翎虽
好不能飞。”东坡移廉寄答云：“早知臭腐即神奇，海北
天南总是归。九万里风安税驾，云鹏今悔不卑飞。可
怜倦鸟不知时，空羡骑鲸得所归。玉局西南天一角万人沙苑看孤飞。”

嘉靖中，知府饶岳访得广东海道，“自廉州冠头岭前
海发舟，北风顺利，一二日可抵交之海东府。若沿海
岸行，则乌雷岭一日至白龙尾，二日至土山门，又一
日至万宁州，二日至庙山，三日至海东府，二日至经
熟社，有石堤，陈氏所筑，遏元兵者。又一日至白藤江
口，过天寮巡司，南至安阳海口，又南至多鱼海口，各”
有支港以入交州。自白藤而入，则经水傍、东潮二县，
至海阳府，复经至灵县，过黄迳、平滩等江。其自安阳
海口而入，则经安阳县至海阳府，亦至黄径等江，由
《南策》、上洪之北境以入。其自涂山而入，则取古斋，又
取宜阳县，经安老县之北，至平河县，经《南策》《上洪》之
南境以入。其自多如海口而入，则由安老、新明二县，
至四岐愬洪江，至快州，经咸子关以入。多鱼南为太
平海口，其路由太平、新兴二府，亦经快州咸子关口，
由富良江以入。此海道之大略也。盖自钦州天涯驿
经猫尾港七站，至若由万宁抵交趾，陆行止二百九
十一里。宋设砦二：鹿井砦在钦州西南，控象鼻沙大
水口，入海通交州水路“三村砦”，在钦州东南，控宝蛤
湾至海口水路，东南转海至雷州递角场。钦州西南
边有水口六：谭家水口、黄标水口、藏埇水口、西阳水
口、大亭水口、大湾水口。

《南史》：“阿育王像，晋咸和中，丹阳尹高悝行至张侯桥，
见浦中五色光，长数尺，不知何怪。乃令人于光处得
金像，无有光趺。悝乃下车，载像还至长干巷首，牛不
肯进，悝乃令驭人任牛所之，牛径牵至寺，悝因留像
付寺僧。每至夜中，常放光明，又闻空中有金石之响。
经一岁，临海渔人张系世于海口忽见有铜花浮出”，
取送县，县人以送台，乃施像足，宛然会合。简文咸安
元年，交州合浦人董宗之采珠，没水底，得佛光焰。交
州送台，以施于像，又合焉。自咸和中得像，至咸安初，
历三十馀年，光趺始具。初，高悝得像后，有西域胡僧
五人来诣悝曰：“昔于天竺得《阿育王造像》，来至邺下，
逢胡乱，埋于河边，今寻觅失所。”五人常一夜具梦见
像曰：“已出江东，为高悝所得。”悝乃送此五僧至寺。见
像嘘欷涕泣。像便放光。照烛殿宇。

《传奇》载“唐宪宗元和中，有柳宗元彻者，其从父各窜
驩、爱二州。二子往省，至合浦登舟，为飓风飘至孤岛，
有道士乘白鹿来，悯之，令谒南溟夫人，遂得归。其事
甚怪，语多不克尽载”，盖《幽怪录》之流也。

《交州记》：“有一湖，去合浦四十里，每阴雨日，百姓见有
铜船出水。又有一牛在湖中，以鸡酒为祭，便大获鱼。
若此醴不设，惟得牛粪而已。”

《挥麈录》：曾文肃公布帅定武，一日辰起，忽谓诸子曰：
“吾必为宰相，然须南迁。”请其所以，公曰：“吾昨夕梦中
服十郎绿袍，北面谢恩，岂非他日贬司户之征乎？”后
十年累登庸，既为蔡元长所挤，徙居衡阳，已而就降
廉州司户参军，敕到取幼子绯朝服以拜命，果符前
梦。十郎即绯排行也。

《府志》：“刘景，桂州人。嘉祐时，运使李师中访之，赠以诗，
拟诸犹龙焉。元丰八年，无疾而卒，年一百十八岁。卒
后百馀日，廉之还珠驿，有得其所致家书者，乃知景
羽化矣。”

“合浦进诚乡第二图”之龙村，人有得夜光珠者，不知
其为宝也，以易粟于其乡之人，其乡之人亦不识也。
纳之口中，量粟毕，不觉误吞之，腹遂胀满不能食，喜
入水，未几遍体龙鳞隐起，一夕化为龙，其所居悉沦
为深渊，今谓之龙村云。